

REPUBLIKA HRVATSKA

OPĆINSKO DRŽAVNO ODVJETNIŠTVO U PULI-POLA

 Pula – Pola, Rovinjska 2a

Broj: P-39/2024-20

Pula-Pola, 11. srpnja 2024.

Temeljem članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/17, 89/19, 155/23; dalje: Uredba), a sukladno javnom natječaju objavljenom u Narodnim novinama broj 77/2024 od 28. lipnja 2024., na web stranicama Državnog odvjetništva Republike Hrvatske, Ministarstva pravosuđa, uprave i digitalne transformacije i Hrvatskog zavoda za zapošljavanje, za prijam u državnu službu na neodređeno vrijeme u Općinsko državno odvjetništvo u Puli-Pola, na radno mjesto državnoodvjetničkog savjetnika/ice, 1 izvršitelj/ica, oglašava se sljedeća

OBAVIJEST

**I.** Testiranje kandidata za radno mjesto državnoodvjetničkog savjetnika u Općinskom državnom odvjetništvu u Puli-Pola, održat će se

**dana 19. srpnja 2024. u 09,00 sati**

u prostorijama Općinskog državnog odvjetništva u Puli-Pola, Rovinjska 2a, Pula-Pola

**II.** Testiranju mogu pristupiti samo osobe koje se smatraju kandidatima sukladno članku 10. Uredbe.

**III.** Testiranju mogu pristupiti oni kandidati koji pravovremeno dođu u zakazani dan i vrijeme iz točke I. ove obavijesti te dokažu svoj identitet važećom identifikacijskom ispravom.

**IV.** Sadržaj, način i pravila testiranja kandidata za navedeno radno mjesto te pravni izvori za pripremu kandidata za testiranje objavljeni su na web stranici Državnog odvjetništva Republike Hrvatske ([www.dorh.hr](http://www.dorh.hr) ) istovremeno s objavom javnog natječaja.

**V.** Razgovori (intervjui) s Komisijom održat će se po završetku testiranja, o čemu će kandidati biti obaviješteni.

**VI.** Kandidat koji nije pristupio testiranju više se ne smatra kandidatom u postupku.

**VII.** Općinskoj državnoj odvjetnici Komisija dostavlja izvješće o provedenom postupku koje potpisuju svi članovi Komisije.

**VIII.** Izabranom kandidatu/kandidatkinji dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta, uvjerenja nadležnog suda da se protiv njega ne vodi kazneni postupak i izvornika isprava dostavljenih uz prijavu.

**IX.** Za najboljeg kandidata Općinsko državno odvjetništvo u Puli-Pola, sukladno odredbi članka 122. stavak 3. Zakona o državnom odvjetništvu (Narodne novine broj 67/18, 21/22), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

**X.** Nakon dostave navedenih uvjerenja te rezultata provjere, općinska državna odvjetnica donosi rješenje o prijmu u državnu službu na neodređeno vrijeme izabranog kandidata/kandidatkinje, koje se dostavlja kandidatima javnom objavom na web stranici Ministarstva pravosuđa, uprave i digitalne transformacije Republike Hrvatske.

KOMISIJA ZA PROVEDBU JAVNOG NATJEČAJA